open-index/open-wikipedia-markdown huggingface dataset:
Jussi Tammisola

**Jussi Tammisola** (s. 1944 Lappeenranta) on suomalainen maatalous- ja metsätieteiden tohtori, filosofian lisensiaatti ja Helsingin yliopiston kasvinjalostuksen dosentti. Tammisola kannattaa geenitekniikan käyttöä kasvinjalostuksessa ja hän on arvostellut voimakkaasti luomuviljelyä.

Tammisola pääsi ylioppilaaksi Jyväskylän normaalilyseosta. Hän aloitti 1964 biologian opinnot Turun yliopistossa ja valmistui filosofian kandidaatiksi 1970 sekä väitteli maatalous- ja metsätieteiden tohtoriksi 1989.

Tammisola oli 1960- ja 1970-lukujen vaihteessa Ydin-lehden päätoimittajana ja Sadankomitealiiton puheenjohtajana. Hän toimi vuodesta 1971 kasvinjalostuksen assistenttina Helsingin yliopistossa ja hän työskenteli 1970-luvulla myös vanhempana atk-suunnittelijana Tilastokeskuksessa. Tammisola oli VTT:n biotekniikan laboratorion tutkijana 1988–1997 ja vuodesta 1997 alkaen hän oli maa- ja metsätalousministeriön erikoistutkijana ja Helsingin yliopiston kasvinjalostustieteen laitoksella kasvinjalostuksen dosenttina. Tammisola oli myös Geenitekniikan lautakunnan jäsen. Hän jäi eläkkeelle erikoistutkijan virasta 2009.

Tammisola kannattaa geenitekniikan käyttöä kasvinjalostuksessa, ja hän on arvostellut luomuviljelyä, joka Tammisolan mielestä on ”mätä kompromissi tiedettä ja taikauskoa”. Tammisolan mukaan luomun aatteellinen ydin polveutuu lähinnä 1800-luvun vitalismista, *”jossa ajatellaan, että kemia ja fysiikka eivät riitä selittämään eliöiden elämää ja tätä on täydennetty saman aikakauden [[homeopatia]]lla, modernilla [[Astrologia|tähdistä ennustamisella]] ja viime vuosisadan [[Joogalento|joogalennolla]]”*. Tammisolan mukaan kallis luomuruoka vähentää vihannesten ja hedelmien käyttöä ja estää myös riittävän seleenin saannin ravinnon mukana. Tammisolan mielestä geenitekniikka tarjoaa tehokkaamman ja nopeamman tavan jalostaa kasveja kuin perinteinen risteyttämiseen perustuva jalostaminen. Geenitekniikan avulla voitaisiin Tammisolan mukaan kehittää parempia ravintokasveja muun muassa kehitysmaiden tarpeisiin. Tammisola ylläpitää www.geenit.fi-verkkosivustoa jonne hän koonnut geeniteknologiaan ja kasvinjalostukseen liittyvää materiaalia.

## Teoksia
* *Incompatibility classes and fruit set in natural populations of arctic bramble (Rubus arcticus L.) in Finland - Inkompatibiliteettiluokat ja marjonta mesimarjan suomalaisissa luonnonesiintymissä*, Helsingin yliopiston väitöskirja. Journal of agricultural science in Finland; vol 60, n:o 5. Suomen maataloustieteellinen seura, Helsinki 1988
* *Ohran RFLP-kartoitus* ; kirj. Riitta Hannus, Jussi Tammisola ja Veli Kauppinen. VTT tiedotteita 1450. Valtion teknillinen tutkimuskeskus, biotekniikan laboratorio, Espoo 1993

## Lähteet

## Aiheesta muualla
* Tammisolan ylläpitämä www.geenit.fi sivusto.
* Taisto Heinonen : Mistä ruokamme tulee? Auttaako geeniteknologia maailman nälkäisiä? Mikä on luomuviljelyn tulevaisuus?. Kasvinjalostuksen dosentti Jussi Tammisola luennoi kasvinjalostuksesta, geeniteknologiasta ja luomuruoasta Skepsis ry:n järjestämässä tilaisuudessa Tampereen vanhalla kirjastotalolla 30.11.2010. Skepsis.
Mika Gröhn

**Mika Gröhn** -nimisiä henkilöitä ovat:

* Mika Gröhn (s. 1967), suomalainen jalkapalloilija, hyökkääjä (KPS)
* Mika Gröhn (s. 1982), suomalainen jalkapalloilija, puolustaja (AC Oulu, FC Santa Claus)
Volvo S40

**Volvo S40** tarkoittaa seuraavia Volvo-malleja:

*Volvo S40, vuoden 1995 malli
*Volvo S40, vuoden 2004 malli.
Robert Motherwell

**Robert Motherwell** (24. tammikuuta 1915 – 16. heinäkuuta 1991) oli yhdysvaltalainen taidemaalari. Hän sai vaikutteita abstraktista ekspressionismista ja liitti siihen kollaasitekniikkaa. Hänen vaimonsa oli taiteilija Helen Frankenthaler. Motherwell piti taiteen keskeisenä sisältönä eettisiä arvoja.

Motherwell opiskeli kuvataidetta, mutta 21-vuotiaana hän suuntautui Stanfordin yliopistossa filosofiaan. Varsin pian hän kuitenkin palasi taiteen pariin erityisesti Columbian yliopiston piirissä vuodesta 1937. Hän piti yhteyttä eurooppalaisiin surrealisteihin ja pyrki siirtämään omasta alitajunnastaan kumpuavat kuvat suoraan kankaalle. Vuoden 1940 matka Meksikoon muutti kuitenkin hänen suuntautumisensa ekspressionismiin. Hän sai vaikutteita Mark Rothkon ja Jackson Pollockin taiteesta. Kollaasin hän liitti ilmaisutapaansa vuonna 1943. Motherwellin päätyö on vuonna 1947 valmistunut *Spanish Elegies*.

## Lähteet
Elsa Montell-Saanio

**Elsa Henrika Montell (Montell-Saanio)** (29. joulukuuta 1926 Rovaniemi – 17. elokuuta 2019 Rovaniemi) oli suomalainen tekstiilitaiteilija. Hän modernisoi lapinraanua uudistamalla sen värejä. Hänen suunnittelutöihinsä kuuluu raanuja, täkänöitä ja batiikkia. Auttin ja Meltauksen kappelien alttarivaatteet ovat hänen suunnittelemiaan.

Taiteellisen ja taideteollisen työnsä hän aloitti 1950-luvun alussa Rovaniemen maalaiskunnan Oikaraisen kylässä, ja hän yhdisti perinteeseen jälleenrakennusajan tekstiilitaidetta. Hän perusti taidekutomo Lapin raanun ja työllisti paikallisia kutojia. Hän menestyi muotoilun kansainvälisissäkin näyttelyissä, hän sai esimerkiksi tunnustusta Milanon trienaalissa 1957, Brysselin maailmannäyttelyssä 1958 ja Kaliforniassa 1966. Montell-Saanio sai pohjoiskalotin kulttuuripalkinnon 1966, Lapin läänin taidepalkinnon 1978 ja valtion ylimääräisen taiteilijaeläkkeen toukokuusta 1987 alkaen.

Montell-Saanio oli valokuvaaja Matti Saanion ensimmäinen puoliso ja heidän tyttärensä on tekstiilitaiteilija Kristiina Wiherheimo.

## Lähteet

## Kirjallisuutta
* Pirkko Tenkama ja Sisko Ylimartimo: *Arktinen horisontti : jokivarren värjäri Elsa Montell ja hänen taiteensa*. 1998.
* Kimmo Kaakinen: Elsa Montell – taiteilija yhtä maiseman kanssa. Raito 2/1998
Rölli ja kaikkien aikojen salaisuus

**Rölli ja kaikkien aikojen salaisuus** on 16. syyskuuta 2016 ensi-iltansa saanut, järjestyksessään viides Rölli-elokuva. Elokuvan ohjasi Taavi Vartia.

Elokuvan kuvaukset alkoivat 3. kesäkuuta 2015 Espanjassa. Kuvauksia tehtiin myös Nurmijärvellä, Porkkalassa ja PowerParkin Rölli-kylässä.

## Juoni

Rölli ja Juurakko-tyttö saavat kuulla ystävältään Mauno Madolta, että jossain kaukana, vuorten, metsien ja meren toisella puolella on paikka nimeltään Kaikkien Aikojen Alku. Sieltä haikarat lähtevät aina viemään pieniä vauvoja nyyteissään uusiin koteihinsa. Röllin ja Juurakon uteliaisuus herää. Heitä yhdistää heidän taustansa: Rölli on pudonnut pienessä nyytissä vanhan variksen nokasta ja päätynyt Röllikylään. Juurakko puolestaan on alun perin pudonnut haikaran nokasta täysin vieraaseen paikkaan, johon hän ei kuulunut ja jossa hänellä ei ollut ystäviä. Sattuma ajoi Röllin ja Juurakon yhteen, ja heidän syvän ystävyytensä ansiosta myös Juurakko sai kodin Röllikylästä ja tuli osaksi yhteisöä. Vaikka Juurakko rakastaa Röllikylää ja sen väkeä, hän silti haluaisi löytää juurensa. Hän uskoo, että Kaikkien Aikojen Alussa, paikassa josta haikarat tulevat, odottaisi vastaus elämän suuriin kysymyksiin.
Ystävykset päättävät heittäytyä yhteiseen seikkailuun. He lähtevät matkalle kohti Kaikkien Aikojen Alkua.

## Näyttelijät

## Lähteet
Life Looks Better in Spring

**Life Looks Better in Spring** () on Jon Lilygreenin ja The Islandersin kappale, jolla he edustivat Kyprosta vuoden 2010 Eurovision laulukilpailussa Norjan Oslossa. Kappaleen ovat säveltäneet Násos Lamprianídis sekä Melís Konstantínou ja sanoittanut Lamprianídis. Se lauletaan englannin kielellä.

Kappale selviytyi Euroviisujen toisesta semifinaalista finaaliin, jossa se esiintyi viidentenä. Finaalissa kappale sijoittui sijalle 21 kerättyään 27 pistettä. Finaalipaikka oli Kyproksen ensimmäinen viiteen vuoteen.

Kappaleen nimeä *Life Looks Better in Spring* ei sanota kappaleen aikana kertaakaan, eikä siinä ole myöskään väliosaa. Laulaja Jon Lilygreen on kotoisin Walesista.

## Lähteet
Veikko Nevanlinna

**Veikko Wilhelm Nevanlinna** (12. tammikuuta 1920 – 22. elokuuta 2012) oli Jyväskylän yliopiston matematiikan apulaisprofessori. Nevanlinna työskenteli Jyväskylän yliopiston matematiikan apulaisprofessorina 1966–1983. Veikko Nevanlinna väitteli tohtoriksi Helsingin yliopistossa 1964 lukuteorian alalta aiheesta *Über die elementaren Beweise der Primzahlsätze und deren äquivalente Fassungen*. 

Veikko Nevanlinna oli Frithiof Nevanlinnan poika.

## Julkaisut
* *Matematiikkaa harrastajille*. Jyväskylä : Gummerus, 1958.
* *Über den elementaren Beweis des Primzahlsatzes*. Helsinki : Societas scientiarum Fennica, 1962. – (Commentationes physico-mathematicae, ; 27, 3). 
* *Über die elementaren Beweise der Primzahlsätze und deren äquivalente Fassungen*. Helsinki : Suomalainen tiedeakatemia : 1964. – (Annales Academiae scientiarum Fennicae. ; 343). - Diss. Helsingin yliopisto.
* *A refinement of Selberg's asymptotic equation. Jyväskylä, 1967.
* *On equivalent forms of the prime number theorem. Turku, 1969. – (Turun yliopiston julkaisuja. 126).
* *On constants connected with the prime number theorem for arithmetic progressions*. Helsinki : Suomalainen tiedeakatemia, 1973 – (Annales Academiae scientiarum Fennicae. ; 539).  
* *Lukuteorian alkeet*. Jyväskylä : Jyväskylän yliopisto, 1988. , 2. p. 2004. (Luentomoniste / Jyväskylän yliopisto, matematiikan ja tilastotieteen laitos, ; 8). 
* *Koulumatematiikan erikoiskurssi*. Jyväskylä : Jyväskylän yliopisto, 1991. 

## Lähteet

## Aiheesta muualla
*Mathematics Genealogy Project: Veikko Nevanlinna
Finnhits – 14 huippuhittiä

**Finnhits – 15 huippuhittiä** on vuonna 1983 julkaistu Finnhits-sarjan kokoelmalevy. Kustantaja on Finnlevy ja LP-levyn luettelotunnus on FTV 22.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
## Aiheesta muualla
* Albumin tiedot Suomen äänitearkistossa
Nörtti Uljas

**Nörtti Uljas** () on vuonna 2011 ensi-iltansa saanut Disney Channelin alkuperäinen nuortenelokuva. Sen ensimmäinen televisioesitys sai Amerikassa lähes 5 miljoonaa katsojaa. Elokuvan pääosissa ovat Sarah Hyland ja Matt Prokop.

Elokuvassa lukion suosituin tyttö Dylan saa uusia näkökulmia elämään, kun wannabe-leffanörtti pelastaa hänen kalliin laukkunsa suihkulähteestä ja vastapalveluksena suostuu tämän dokumenttielokuvan tähdeksi. Dylan on rikas ja itsekeskeinen diiva ja Josh keskiluokkainen naapurinpoika, mutta heidän välilleen muodostuu orastava ystävyys, joka lopussa syvenee rakkaudeksi. Dylan kilpailee kukkaistytön kruunusta, mutta lopulta ymmärtää todellisen ystävyyden olevan suosiota tärkeämpää.

## Näyttelijät

## Aiheesta muualla
*
Matthias Plachta

**Matthias Plachta** (s. 16. toukokuuta 1991 Freiburg, Saksa) on saksalainen jääkiekkoilija, joka pelaa DEL-joukkue Adler Mannheimissa. Hän on pelipaikaltaan vasen laitahyökkääjä, mutta osaa pelata myös keskellä.

## Ura
### Seuraura
Plachta pelasi kaudella 2005–2006 Schwenninger ERC:n C-nuorissa, jonka jälkeen hän siirtyi kaudeksi 2006–2007 Jungadler Mannheimiin pelaamaan Deutsche Nachwuchsligaa. Placha voitti sarjan mestaruuden vuosina 2008 ja 2009. Jälkimmäisellä kaudellaan 2008–2009 hän debytoi myös miesten peleissä pelattuaan 2. Bundesligan Heilbronner Falkenissa kymmenen runkosarja- ja kolme playoff-ottelua tehden yhden maalin. Plachta pelasi siellä suurimman osan seuraavasta kaudesta 2009–2010, jolloin hän pelasi myös kolme ensimmäistä DEL-otteluaan Adler Mannheimissa.

Varsinaisella DEL:n tulokaskaudellaan 2011–2012 Plachta teki 45 runkosarja- ja kuudessa playoff-ottelussa tehot 7+7=14. Marraskuussa 2010 hänen sopimustaan Adlerin kanssa jatkettiin kahdella vuodella kevääseen 2013. Kaudella 2012–2013 Plachta oli 12 osumallaan joukkueen kolmanneksi paras maalintekijä Frank Mauerin kanssa, jonka kanssa hän jakoi myös Adlerin sisäisen pistepörssivoiton kevään 2013 pudotuspeleissä tehoilla 2+2=4. Plachta edusti joukkuetta kauden aikana myös Spengler Cupissa. Huhtikuussa 2013 hän teki taas kaksivuotisen jatkosopimuksen Adlerin kanssa.

Kaudella 2014–2015 Plachta jakoi Adlerin sisäisen maalipörssin toisen sijan Jon Rheaultin kanssa ja sijoittui sisäisessä pistepörssissä kolmanneksi tehoilla 14+21=35. Joulukuussa 2014 hän teki joukkueen kanssa peräti viisivuotisen jatkosopimuksen kevääseen 2020 saakka.  Plachta teki kuitenkin jo toukokuussa 2015 vuoden mittaisen tulokassopimuksen Arizona Coyotesin kanssa. Kesken kauden 2015–2016, NHL:n siirtorakarajalla helmikuun 2016 lopulla seura kauppasi hänet ja kesän  seitsemännen kierroksen varausvuoron Pittsburgh Penguinsiin vaihdossa Sergei Plotnikoviin. Plachta pelasi koko kauden AHL:ssä Springfield Falconsin ja Wilkes-Barre/Scranton Penguinsin joukkueeissa tehden 66 runkosarjaottelussa tehot 4+10=14 ja kymmenessä playoff-ottelussa tehot 1+1=2.

Plachta palasi kaudeksi 2016–2017 aiemman sopimuksensa mukaisesti kevääseen 2020 asti ulottuvalla sopimuksella Mannheimiin.

### Maajoukkueura

Plachta oli voittamassa olympiahopeaa Saksan maajoukkueessa Pyeongchangissa 2018. MM-kilpailuissa hän on pelannut 2014, 2015 ja 2017. Yhteensä hän on pelannut 38 A-maaottelua tehopistein 8+3=11. Plachta pelasi myös alle 20-vuotiaiden MM-kilpailuissa vuonna 2011 sekä I-divisioonan MM-kilpailuissa vuonna 2010, jolloin hän voitti A-lohkon kultaa ja jakoi tehoilla 2+5=7 Saksan sisäisen pistepörssin voiton Daniel Weißin kanssa.

Plachta pelasi myös alle 18-vuotiaiden MM-kilpailuissa vuonna 2009, jolloin hänet valittiin Saksan top-3-pelaajaksi. Plachta pelasi myös World U-17 Hockey Challengessa vuonna 2008.

## Muuta
Plachtan isä Jacek on entinen Puolan maajoukkuepelaaja ja joukkueen nykyinen päävalmentaja.

## Tilastot

## Lähteet

*
*

### Viitteet
Einar Ottelin

**Einar Arno Ottelin** (2. kesäkuuta 1870 Porvoo – 13. lokakuuta 1921 Helsinki) oli suomalainen toimittaja, joka karkotettiin kirjoittelunsa takia ensimmäisen maailmansodan aikana Kazakstaniin Venäjälle.

Ottelinin vanhemmat olivat filosofian maisteri, kollega Konrad Fredrik Ottelin (1834–1881) ja Karolina Wilhelmina Ervast. Hän pääsi ylioppilaaksi Porvoon lyseosta 1889.

Ottelin oli toimittajana useissa eri sanomalehdissä Porvoossa, Vaasassa, Viipurissa ja Tampereella. Vuonna 1916 venäläiset viranomaiset karkottivat Ottelinin Kazakstaniin ja lakkauttivat pienen Tampereella ilmestyneen ruotsinkielisen Tammerfors Nyheter -lehden, jossa Ottelin oli ollut toimittajana. Ottelin pääsi palaamaan Suomeen Venäjän maaliskuun 1917 vallankumouksen jälkeen, ja hän oli viimeksi vuodesta 1917 alkaen Hufvudstadsbladetin toimittajana.

## Teoksia
* *Några ord om en järnväg Suolahti-Jakobstad*. Jakobstad 1903
* *Trettio år som tidningsman : ett urval uppsatser*. Schildt, Helsingfors 1922

## Lähteet

## Aiheesta muualla
* "Ottis" 50 vuotias, Iltalehti, 02.06.1920, nro 124, s. 2, Kansalliskirjaston digitaaliset aineistot
Sinister

**Sinister** on vuonna 2012 julkaistu kauhuelokuva, jossa on yliluonnollista kauhua. Sen  on ohjannut Scott Derrickson, ja sen on käsikirjoittanut Derricksonin kanssa C. Robert Cargill. Pääosia näyttelevät Ethan Hawke, Juliet Rylance, Fred Thompson, James Ransone, Clare Foley ja Michael Hall D'Addario.

## Juoni
Elokuva alkaa tilanteesta, jossa neljä henkilöä seisoo puun alla huput päässään ja silmukat kaulassa. Näkymätön hahmo sahaa oksaa, joka vastapainollaan nostaa henkilöt ylös ja aiheuttaa heidän hirttäytymisensä. 

Kuukausia myöhemmin tosirikoskirjailija Ellison Oswalt (Ethan Hawke) muuttaa murhatun perheen kotiin vaimonsa Tracyn (Juliet Rylance) ja kahden lapsensa kanssa, seitsemänvuotiaan Ashleyn (Clare Foley), joka maalailee omia seiniään, ja kaksitoistavuotiaan Trevorin (Michael Hall D'Addario), joka näkee karmivia painajaisia uudessa kodissa.
Ellison on täysin tietoinen talon aiemmista tapahtumista ja on juuri siksi muuttanut perheineen juuri tuohon taloon. Tätä hän ei kuitenkaan ole kertonut perheelleen. Hän yrittää kirjoittaa uutta mestariromaania todellisten rikosten pohjalta, erityisesti juuri tuossa talossa tapahtuneista.

Pian talossa alkaa tapahtua kummia. Ashley alkaa piirrellä seiniin outoja maalauksia ja Trevor alkaa näkemään painajaisia. Kaiken kukkuraksi Ellison löytää ullakolta laatikon täynnä filmirullia. Yhdessä filmirullassa näkyy edellinen perhe, joka asui talossa. Filmi päättyy äkillisesti kohtaukseen, kun perhe roikkuu puusta hirtettynä. Samaan aikaan outo, pelottava hahmo alkaa ilmestyä talossa ja Ellison saa kauhukseen huomata, että talossa on joku muukin. Muinainen demoni, joka on ottanut heidät seuraavaksi kohteeksi.

## Näyttelijät

## Lähteet
Damir Džumhur

**Damir Džumhur** (s. 20. toukokuuta 1992 Sarajevo) on bosniahertsegovinalainen tennispelaaja, joka aloitti ammattilaisuransa vuonna 2011. Oikeakätinen Džumhur on ollut kaksinpelin maailmanlistalla parhaimmillaan sijalla 23 heinäkuussa 2018. Nelinpelissä Džumhurin uran paras ranking-sijoitus on sija 117 elokuulta 2018. 

Džumhur on saavuttanut urallaan kolme ATP-turnausvoittoa kaksinpelissä. Voitot ovat tulleet Pietarista ja Moskovasta vuonna 2017 sekä Antalyasta vuonna 2018. Grand Slam -turnauksissa Džumhur on päässyt kolmannelle kierrokselle kahdesti Australian avoimissa ja Ranskan avoimissa sekä kerran Yhdysvaltain avoimissa.

Džumhur voitti vuonna 2010 kaksinpelin pronssia nuorten kesäolympialaisissa Singaporessa. Hän on kuulunut myös Bosnia ja Hertsegovinan Davis Cup -joukkueeseen.

Džumhur suljettiin ulos Meksikon Acapulcon turnauksesta vuoden 2021 maaliskuussa hänen uhattuaan tappaa ottelun erotuomarin. Hän menetti noin 10 000 dollaria, 4 500 palkintorahoina ja  5 500 sakkoina epäurheilijamaisesta käytöksestä.

## Lähteet
Jussi Montonen

**Juha (Jussi) Olavi Montonen** (1. toukokuuta 1924 Helsinki – 10. lokakuuta 2015 Helsinki) oli suomalainen diplomaatti. Hän oli koulutukseltaan filosofian kandidaatti. Hän oli Suomen suurlähettiläs Madridissa 1969–1972, Varsovassa 1972–1976, ulkoministeriön hallinnollisen osaston päällikkö 1976–1978, suurlähettiläs Méxicossa 1978–1984 ja Bukarestissa 1984–1986. Hän oli myös pääkonsulina Los Angelesissa.

## Lähteet
Cirice

**Cirice** on ruotsalaisen heavy metal -yhtye Ghostin single yhtyeen albumilta *[[Meliora]]*. Se on yhtyeen ensimmäinen julkaisu laulaja Papa Emeritus III:n kanssa. Kappale julkaistiin ensin yhtyeen Children of Ghost -fanisivustolla ja myöhemmin Ghostin kotisivulla ilmaislatauksena uutiskirjeen tilaajille. Kappaleesta julkaistiin myös musiikkivideo.

Ghost palkittiin kappaleesta parhaan metalliesityksen Grammy-palkinnolla helmikuussa 2016.

Singlen kansikuvan on toteuttanut David Brinley.

## Kappaleet
#

## Aiheesta muualla
* 
* 

## Lähteet
Albin Rimppi

**Albin Rimppi** (13. kesäkuuta 1871 Juva – 14. joulukuuta 1952 Helsinki) oli suomalainen juristi ja virkamies.

Rimpin vanhemmat olivat talollinen Kalle Johannes Rimppi ja Maria Kettunen.. Hän pääsi ylioppilaaksi Savonlinnan lyseosta 1895 ja valmistui Helsingin yliopistosta filosofian kandidaatiksi 1898 ja filosofian maisteriksi 1900. Rimppi suoritti vielä ylemmän hallintotutkinnon 1904 ja oikeustutkinnon 1907. Hänestä tuli molempien oikeuksien kandidaatti 1908 ja hän sai varatuomarin arvon 1910.

Rimppi oli virkamiehenä senaatissa vuodesta 1903 alkaen. Hän toimi siviilitoimituskunnan kanslistina ja protokollasihteerinä vuosina 1912–1940 ja oli sittemmin sisäasiainministeriön poliisiasiain osaston vanhempana hallitussihteerinä. Rimpille myönnettiin esittelijäneuvoksen arvo vuonna 1938. Rimppi toimi myös asianajajana Helsingissä vuodesta 1905 alkaen.

Albin Rimppi oli naimisissa 1908–1919 Thyra Maria Karstenin (k. 1919) ja 1922–1932 Saima Alina Seppälän (k. 1932) kanssa. Rimppi on haudattu Malmin hautausmaalle Helsinkiin.

## Lähteet
Klassikot (Yön albumi)

**Klassikot** on vuonna 2013 ilmestynyt Yön kokoelma-albumi, joka kuuluu EMI:n julkaisemaan *[[Classics (EMI)|Classics]]*-sarjaan. Levyn kansitekstit on kirjoittanut tietokirjailija Juha Rantala.

## Kappaleet
#
#
#
#
#
#
#
#
#
#
#
#
#
#
#

## Lähteet
*YÖ: KLASSIKOT Finnmusic.

## Aiheesta muualla
* ''Klassikot'' discogs.com -sivustolla
Sidney Nolan

**Sidney Robert Nolan** (1917–1992) oli australialainen taidemaalari, jonka töiden aiheet usein nousevat oman maan mytologiasta ja menneisyydestä.

Nolan opiskeli taidetta Melbournessa ja alkoi maalata ammattimaisesti vuonna 1938. Hän siirtyi 1940-luvulla abstraktista taiteesta esittäviin töihin ja otti aiheesta australialaisesta mytologiasta, kuten hänen ehkä tunnetuimmassa työssään, maalaussarjassa lainsuojattomasta Ned Kellystä (1945–1947 ja 1954–1957). Nolanin taiteessa on muistoja nostattava ilmapiiri ja teoksissa on abstrakteja osia. Vuonna 1983 Nolan maalasi Sydneyn oopperan *Trubaduuri*-produktion kulissit.

## Lähteet
RN Bombardiere (1942)

**RN Bombardiere** () oli Italian kuninkaallisen laivaston Soldati-luokan hävittäjä toisessa maailmansodassa.

## Valmistus

Alus tilattiin Anconasta CNR:n telakalta, missä köli laskettiin 7. lokakuuta 1940. Alus laskettiin vesille 23. maaliskuuta 1942 ja liitettiin laivastoon vielä samana vuonna 15. heinäkuuta.

## Palvelus
Alus tuhoutui 17. tammikuuta 1943.

## Lähteet
*
*

### Viitteet
RN Corsaro (1941)

**RN Corsaro** () oli Italian kuninkaallisen laivaston Soldati-luokan hävittäjä toisessa maailmansodassa.

## Valmistus

Alus tilattiin Livornosta OTO:n telakalta, missä köli laskettiin 23. tammikuuta 1941. Alus laskettiin vesille vielä saman vuoden lopulla 16. marraskuuta ja liitettiin laivastoon 16. toukokuuta 1942.

## Palvelus
Alus upposi osuttuaan miinaan 9. tammikuuta 1943.

## Lähteet
*
*

### Viitteet
RN Legionario (1941)

**RN Legionario** () oli Italian kuninkaallisen laivaston Soldati-luokan hävittäjä toisessa maailmansodassa.

## Valmistus

Alus tilattiin Livornosta OTO:n telakalta, missä köli laskettiin 21. lokakuuta 1940. Alus laskettiin vesille 16. huhtikuuta 1941 ja liitettiin laivastoon 1. maaliskuuta 1942.

## Palvelus
Alus luovutettiin 15. elokuuta 1948 sotakorvauksena Ranskalle, joka liitti sen laivastoonsa. *Duchaffaultiksi* nimetty alus poistettiin alusluettelosta 12. kesäkuuta 1954.

## Lähteet
*
*

### Viitteet
My God-Given Right

**My God-Given Right** on saksalaisen power metal -yhtye Helloweenin 16. studioalbumi, joka julkaistiin 29. toukokuuta 2015. He julkaisivat albumille yhden singlen ”Battle’s Won” 17. huhtikuuta 2015.

Albumi ylsi Suomen virallisen listan sijalle 5.

## Kappaleet

## Kokoonpano

* Andi Deris – laulu
* Michael Weikath – kitarat, taustalaulu
* Sascha Gerstner – kitarat, taustalaulu
* Markus Grosskopf – bassokitara, taustalaulu
* Daniel Löble – rummut

### Vierailevat muusikot

* Matthias Ulmer – kosketinsoittimet
* Billy King ja Olaf Senkbeil – lisätaustalaulu

## Arviot
* Inferno:  
* Imperiumi: 
* Kaaoszine:  
* Soundi:  

## Lähteet

## Aiheesta muualla
* 
*
Lue mun huulilta

**Lue mun huulilta** on rap-artisti Sini Sabotagen 29. toukokuuta 2015 julkaistu ensimmäinen EP-levy. EP julkaistiin kaupallisesti vain digitaalisesti. Sabotage on kertonut halunneensa julkaista uusia kappaleita EP:n muodossa, sillä halusi julkaista uutta tyyliään edustavia uusia kappaleita ennen varsinaista albumia. Kappaleiden tuotannoista vastaavat Aleksi Asiala, DJPP ja JS16.

EP:n ensimmäisenä singlenä julkaistiin sen nimikappale, jolla on mukana myös Goucci-taiteilijanimellä esiintyvä Jare Brand. EP:n ”Muuta ku mä” -kappaleella puolestaan vierailee Idols-finalisti Alma Miettinen.

## Kappaleet

## Lähteet
RN Squadrista (1942)

**RN Squadrista** () oli Italian kuninkaallisen laivaston Soldati-luokan hävittäjä toisessa maailmansodassa.

## Valmistus

Alus tilattiin Livornosta OTO:n telakalta, missä köli laskettiin 4. syyskuuta 1941. Alus laskettiin vesille 12. syyskuuta 1941. Syyskuussa 1943 Saksa valtasi aluksen hinaten sen Genovaan. Alus liitettiin Saksan laivastoon nimellä *TA33*. Alus tuhoutui 4. syyskuuta liittoutuneiden ilmapommituksessa.

## Lähteet
*
*

### Viitteet
RN Velite

**RN Velite** () oli Italian kuninkaallisen laivaston Soldati-luokan hävittäjä toisessa maailmansodassa.

## Valmistus

Alus tilattiin Livornosta OTO:n telakalta, missä köli laskettiin 19. huhtikuuta 1941. Alus laskettiin vesille vielä samana vuonna 31. elokuuta ja liitettiin laivastoon 31. elokuuta 1942.

## Palvelus
Alus luovutettiin 24. heinäkuuta 1948 sotakorvauksena Ranskalle, joka liitti sen laivastoonsa. *Duperréksi* nimetty alus poistettiin alusluettelosta 1961.

## Lähteet
*
*

### Viitteet
Vikin kalliopiirrokset

**Vikin kalliopiirrokset** sijaitsevat Rollan saarella Ibestadissa Tromssan läänissä Norjassa. Piirroskenttä sisältää kuusi kalliopiirrosta ja kenttä aukeaa itään Rollen ja Andørjan saarten väliseen Bygdan salmeen. Piirrokset on ajoitettu Norjan jääkauden jälkeiseen kivikauden alkupuoliskon lopulle noin 4300 eaa.

## Tutkimus
Piirrokset löytyivät vuonna 1947, jolloin dokumentoitiin kaksi kuvakenttää. Povl Simonsen kuitenkin huomautti 1950-luvulla, että kentässä 2 merkityt viivat olivat todennäköisesti luonnollisia halkeamia.

## Ajoitus
Norjassa on nykyään suuri yksimielisyys siitä, että useimmat kalliopiirrokset tehtiin veden äärelle. Silloin Vikin piirrokset olisi tehty merenrantaan veden ollessa 21 metriä korkeammalla kuin nykyään. Meri on jääkauden jälkeisen maankohoamisen vuoksi laskenut saman verran. Kun maankohoamisen historia tunnetaan, voidaan esittää piirroksille ajoitus 5400 BP eli 4330−4240 eaa.. Tämä sijoittuu jääkauden ajan kivikauden alkupuoliskon lopulle.

## Piirrosalue
### Muinainen ympäristö
Rollen saari on melko korkea ja sen huippu ylittää 1000 metriä. Aiemmin dokumentoitiin kaksi piirroskenttää, mutta nykyään kenttää Vik 2 ei pidetä piirroskenttänä. Ainoa piirroskenttä (Vik 1) sijaitsee 21 metriä merenpinnan yläpuolella. Piirroskenttää alempana olevat tasaiset alueet olivat tuolloin merenpohjaa ja kun eläimet kulkivat vuorenrinnettä, joutuivat ne ohittamaan piirroskallion aivan sen vierestä (näin käy nykyäänkin). Merivesi ulottui piirtämisen alkaessa kentän alaosiin asti. Piirretyt kuviot erottuivat hyvin kallion tummasta taustasta kauas merelle, josta saavuttiin saarelle veneellä.

### Kalliopiirrokset
Piirroskenttä on piirretty hakkaamalla pystysuoraan kallionseinämään urat. Sen päähahmo on noin 1,5 metriä pitkä hirvi tai peura, joka katsoo oikealle koilliseen. Kallion pinta on rapautunut laajasti eikä kaikkia viivoja enää erota. Eläimen sarvet ja selkäviiva ovat siksi kadonneet ja etujalka on "katkennut", koska kivipinta on lohjennut siitä kohdasta pois. Eläimen turvan yli on piirretty vaakaviiva. Vasemmalla on geometrinen kuvio, jossa kahden pystyviivan väliin on piirretty sik-sak-kuvioita. Päähahmon alla on toinen geometrinen kuvio, jossa kulmikkaaseen kehykseen on piirretty "tiimalasin" muotoiset viivat.

Pari metriä oikealla ja hieman ylempänä sijaitsee maaeläimen pää, joka myös katsoo koilliseen. Sen takana on kulmaviiva ja sen edessä 7 vinoviivaa. Vinoviivat ovat kuin lukumäärien merkkinä.

Eräs tulkinta geometrisille kuvioille on pyyntiväline. Samalaisia kuvioita tavataan Norjan kalliopiirroksissa muissakin kohteissa. Nekin on piirretty eläimen lähettyville ja niissä on viivamaisesti täytetty alue. Kyseessä voisi olla pyyntikuopan verkko tai pyyntiaitaus.

## Lähteet
* 
* Hesjedal, Anders:  Helleristninger som tegn og tekst - En analyse av veideristningene i Nordland og Troms (tutkielma,), 1994
### Viitteet

## Aiheesta muualla
* Hauge, Arild: HELLERISTNINGSGUIDE - BILDER I BERG I NORDEN
Annikka Hurme

**Annikka Hurme** (s. 1964 Helsinki) on Valion toimitusjohtaja vuoden 2014 lokakuusta lukien. Hän on valmistunut elintarviketieteiden maisteriksi Helsingin yliopistosta.

## Ura
Annikka Hurme on työskennellyt Valiossa eri tehtävissä vuodesta 1989 lähtien. Vuonna 2000 hänestä tuli Valion markkinointijohtaja ja konsernin johtoryhmään hän liittyi vuonna 2004. Vuosien 2007-2014 aikana hän on vastannut vuorotellen lähes kaikista Valion liike- ja konsernitoiminnoista. Hurmeen edeltäjä toimitusjohtajana oli Pekka Laaksonen.

## Luottamustoimet
Hurme on ollut Huoltovarmuuskeskuksen Elintarvikehuoltosektorin puheenjohtaja vuodesta 2011 lähtien. Hän on ollut Altian hallituksen jäsen vuodesta 2010 lähtien, vuodesta 2014 lähtien palkitsemisvaliokunnan jäsen ja toimii nykyään sen hallituksen varapuheenjohtajana.

## Tunnustukset

Markkinointi & Mainonnan ja Talouselämän asettama raati valitsi toukokuussa 2015 Hurmeen vuoden markkinointijohtajaksi. Marraskuussa 2025 Hurmeelle myönnettiin vuorineuvoksen arvonimi.

## Yksityiselämä
Hurmeen perheeseen kuuluu aviomies ja kaksi aikuista poikaa.

## Lähteet

## Aiheesta muualla
*Annikka Hurmeen LinkedIn-profiili
*Annikka Hurme Twitterissä
Glen Vella

**Glen Vella** (s. 14. toukokuuta 1983) on maltalainen laulaja. Hän edusti Maltaa Eurovision laulukilpailussa 2011 kappaleella "One Life". Vella jäi finaalipaikasta pisteen päähän saaden ensimmäisessä semifinaalissa 54 pistettä ja sijoittuen 11:nneksi.

## Lähteet
Michael Paliotta

**Michael Paliotta** (s. 16. huhtikuuta 1993 Westport, Connecticut) on yhdysvaltalainen jääkiekkoilija, joka siirtyi tammikuussa 2018 AHL-joukkue Texas Starsiin organisaatiossa. Hän on Chicagon kolmannen kierroksen varaus .

26. maaliskuuta 2015 Paliotta siirtyi Chicago Blackhawksiin kahden vuoden tulokassopimuksella. 11. huhtikuuta hän teki NHL-debyyttinsä Colorado Avalanchea vastaan runkosarjan 2014–2015 viimeisessä ottelussa. Paliotta siirtyi jo kesällä 2015 Blackhawksista Columbus Blue Jacketsiin isossa pelaajakaupassa, jossa Blackhawks sai Artem Animisovin, Marko Danon, Jeremy Morinin ja Corey Troppin. Blue Jacketsiin menivät Paliottan lisäksi Brandon Saad ja Alex Broadhurst.

Paliotta pelasi kaudella 2015–2016 yhden pelin Blue Jacketsissa. AHL-seura Lake Erie Monstersia hän edusti 68 runkosarja- ja 8 pudotuspeliottelussa. Monsters voitti kauden päätteeksi AHL:n mestaruuden Calder Cupin. Kauden jälkeen Paliotta teki sopimuksen New York Rangersin kanssa.

Paliotta pelasi koko kauden 2016–2017 Rangersin farmijoukkueessa Hartford Wolf Packissa. Kausi oli vaikea sekä joukkueelle että Paliottalle, joka teki 52 ottelussa 14 pistettä. Wolf Packista Paliotta siirtyi kaudeksi 2017–2018 AHL-sopimuksella Toronto Marliesiin. Paliotta oli edustanut Marliesia kahdeksassa AHL-ottelussa, kun hänet kaupattiin Texas Starsiin.

## Tilastot

## Lähteet
* 
* 
* 

### Viitteet
Zach Palmquist

**Zach Palmquist** (s. 9. joulukuuta 1990) on yhdysvaltalainen jääkiekkoilija, joka edustaa Allsvenkan-joukkue IF Björklöveniä.

Palmquist siirtyi 30. maaliskuuta 2015 vapaana pelaajana vuoden mittaisella tulokassopimuksella Minnesota Wildiin.

## Tilastot

## Lähteet
* 
* 
*
Kyle Baun

**Kyle Baun** (s. 4. toukokuuta 1992) on kanadalainen jääkiekkoilija, joka pelaa Chicago Blackhawksin organisaatiossa.

26. maaliskuuta 2015 Baun teki kahden vuoden tulokassopimuksen Chicago Blackhawksin kanssa. Hän pelasi Chicagossa loppukauden 2014–2015 ja teki debyyttinsä NHL:ssä 7. huhtikuuta 2015 2–1 -tappiossa Minnesota Wildia vastaan.

## Muuta
Kyle Baunin isoisä Bobby Baun oli myös NHL-pelaaja.

## Tilastot

## Lähteet
* 
* 
* 
### Viitteet
Deus Ex: Mankind Divided

**Deus Ex: Mankind Divided** on Eidos Montrealin kehittämä ja Square Enixin julkaisema toimintaroolipeli. Peli on julkaistu 23. elokuuta  PlayStation 4:lle, Windowsille ja Xbox Onelle. 

Peli on julkaistu 3. marraskuuta 2016 Linuxille ja 12. joulukuuta 2017 macOS:lle.

Peli on laskutavasta riippuen joko neljäs tai viides osa *[[Deus Ex (pelisarja)|Deus Ex]]* -pelisarjassa. Pelin tarina jatkuu siitä, mihin sen edeltäjä *[[Deus Ex: Human Revolution]]* (2011) päättyi. 

## Vastaanotto
Peli on saanut GameSpotin arvostelussa arvosanaksi 8/10.

Peli on saanut V2.fi:n arvostelussa 4,5 tähteä viidestä.

Peli on saanut *[[The Guardian]]in* arvostelussa kolme tähteä viidestä.

Peli on saanut IGN:n arvostelussa arvosanaksi 9.2/10.

Peli on voittanut useissa luokissa Canadian Game Awards -palkinnon.

## Ääninäyttelijät

## Lähteet

## Aiheesta muualla
* 
*
RN Alfredo Oriani

**RN Alfredo Oriani** () oli Italian kuninkaallisen laivaston Oriani-luokan hävittäjä toisessa maailmansodassa.

## Valmistus

Alus tilattiin Livornosta OTO:n telakalta, missä köli laskettiin 28. lokakuuta 1935. Alus laskettiin vesille 30. heinäkuuta 1936 ja liitettiin laivastoon 15. heinäkuuta 1937.

## Palvelus
Alus luovutettiin 1948 sotakorvauksena Ranskalle, joka liitti sen laivastoonsa. *D'Estaingiksi* nimetty alus poistettiin alusluettelosta 1954.

## Lähteet
*
*

### Viitteet
Elias Gould

**Elias Gould** (s. 1991) on suomalainen näyttelijä ja laulaja-lauluntekijä. Hän on näytellyt muun muassa yhtä kolmesta pääosasta vuonna 2012 ensi-iltansa saaneessa *[[Miss Farkku-Suomi (elokuva)|Miss Farkku-Suomi]]* -elokuvassa. Gould on yhdysvaltalaistaustainen.

Gouldin esikoissinglen ”Huvilakatu” julkaisi levy-yhtiö PME Records 20. toukokuuta 2015. Gould on itse säveltänyt ja sanoittanut kappaleen ja sen musiikkivideon on ohjannut hänen veljensä Ezra Gould. Gouldin esikoisalbumi *[[LP (Elias Gouldin albumi)|LP]]* julkaistiin 7. kesäkuuta 2019. 

Elias Gould oli yksi kilpailijoista *[[Selviytyjät Suomi]]* -ohjelman viidennellä tuotantokaudella.

## Diskografia
### Studioalbumit

### EP:t

### Singlet

### Musiikkivideot
* *Huvilakatu* (2015 – ohj. Ezra Gould)
* *Kylmää vai kuumaa* (2015 – ohj. Ezra Gould)
* *Loistava* (2017 – ohj. Ezra Gould)
* *Kipinä* (2018 – ohj. Aleksi Kipahti)
* *Uusia alkuja* (2022 – ohj. Ezra Gould)

## Filmografia

### Elokuvat

### Lyhytelokuvat

### Televisiosarjat

## Lähteet

## Aiheesta muualla
* 
* 
* Elias Gouldin viralliset Facebook-sivut
Joey LaLeggia

**Joey LaLeggia** (s. 24. kesäkuuta 1992) on kanadalainen jääkiekkoilija, joka pelaa Ruotsin pääsarjassa SHL-joukkue Djurgårdens IF:ssä.

31. maaliskuuta 2015 LaLeggia solmi ensimmäisen ammattilaissopimuksensa siirtyessään kahden vuoden tulokassopimuksella Edmonton Oilersiin.

## Tilastot

## Lähteet
* 
* 
*
Angry Video Game Nerd: The Movie

**Angry Video Game Nerd: The Movie** on vuonna 2014 julkaistu elokuva. Elokuva pohjautuu vuonna 2004 alkaneeseen nettikomediasarjaan *[[The Angry Video Game Nerd]]*. Elokuvan ohjasi ja käsikirjoitti sarjan tuottaja James Rolfe yhdessä Kevin Finnin kanssa. Elokuvan budjetti oli 325 327 dollaria. 

## Lähteet
Opel Cascada

**Opel Cascada** on Opelin vuosina 2013–2019 valmistama kaksiovinen kangaskattoinen avoauto, joka perustuu alustaltaan ja tekniikaltaan Opel Astra J -malliin. Autoa myytiin Isossa-Britanniassa Vauxhallina, Australiassa Holdenina ja vuodesta 2016 alkaen Pohjois-Amerikassa Buickina. Espanjassa mallinimenä oli **Opel Cabrio**. Cascadaa valmistettiin Puolan Gliwicessä.

Lokakuussa 2018 Opel ilmoitti, ettei se aio kehittää Cascadalle seuraajaa. Mallin valmistus loppui vuonna 2019.

Cascadaan oli saatavana Suomessa kaksi erilaista bensiinimoottoria. Vaihtoehdot olivat 1,4- (140&nbsp;hv) ja 1,6-litraiset (170/200&nbsp;hv) turboahdetut Ecotec-moottorit. Kaikki moottorit on varustettu start/stop-järjestelmällä (ei automaattivaihteiston yhteydessä) ja kuusivaihteisella manuaalivaihteistolla. 170-hevosvoimaisen yhteyteen sai halutessaan myös kuusiportaisen automaatin.

Kesällä 2015 Cascada tuli saatavaksi myös dieselkäyttöisenä, voimanlähteenään aiemmin Zafira Tourerissa ja Insigniassa esitelty 2,0 CDTI (170&nbsp;hv). Samalla uudistettiin myös värivalikoimaa, johon lisättiin kolme uutta vaihtoehtoa.

Ainoa varustetaso Suomessa oli Cosmo, johon kuului neljä turvatyynyä, ESP, aktiiviset pääntuet, ympäriajosuoja, turvavyönmuistutin kuljettajalle ja etumatkustajalle, 18 tuuman kevytmetallivanteet, sähköikkunat edessä, lämmitettävä nahkaverhoiltu ohjauspyörä, lämmitettävät neljässä suunnassa säädettävät etuistuimet, sähkötoiminen käsijarru mäkilähtöavustimella, pysäköintitutka edessä ja takana, osittain nahkaverhoillut istuimet, sumuvalot, tuulilasinpyyhinten sadetunnistin, etuistuinten sähkötoiminen siirto toiselle riville pääsemiseksi, automaattiset kaukovalot, lämmitettävät sähköpeilit, LED-päiväajovalot ja -takavalot, Radio/CD 600 -soitin, IntelliLink-tietoviihdejärjestelmä, Bluetooth-järjestelmä, ajotietokone ja kaksivyöhykkeinen automaatti-ilmastointi. Kangaskattoon oli valittavana neljä erilaista väriä: musta, khaki, ruskea ja viininpunainen. 

## Lähteet

## Aiheesta muualla
Sähkölinja-auto

**Sähkölinja-auto** eli **sähköbussi** on sähköllä liikkuva linja-auto. 

## Sähkölinja-autot Suomessa
### Pääkaupunkiseutu

Keväällä 2015 ilmoitettiin, että HSL ostaa Linkkeriltä 12 sähköbussia kaupunkiliikenteeseen, joiden tuotannosta ja kokoonpanosta vastaa Fortaco. Vuonna 2019 kalustoon tuotiin myös maailman suurimman bussivalmistajan Yutongin sähköisiä linja-autoja. 

Elokuun 2021 arvioitu sähköbussimäärä pääkaupunkiseudulla oli noin 160 kappaletta. Tuolloin HSL:n alueella alkoi liikennöidä 44 kappaletta sähköisiä nivelbusseja. HSL:n ilmoitti tavoitteekseen sähköistää 35&nbsp;% pääkaupunkiseudun kalustosta vuosikymmenen puoleenväliin mennessä ja 60&nbsp;% 2020-luvun loppuun mennessä. 60&nbsp;%:n osuus vastaisi noin 780 kappaletta sähköbusseja. 35 prosentin tavoite oli saavutettu vuoteen 2024 mennessä.

### Tampere
Tampere aloitti sähköbussikokeilun Tampereen seudun joukkoliikenteessä joulukuussa 2016. Kokeilu päättyi joulukuussa 2021. Käytössä oli neljä Solaris Urbino Electric -bussia linjalla Pyynikintori–Rauhaniemi. Pikalatausasema oli Pyynikintorilla.

Sähköbussikilpailutuksen voittanut Pohjolan Liikenne aloitti liikennöinnin 26:lla Yutong-sähköbussilla kesällä 2022. Linjoja on kahdeksan. Katolla ja perällä olevat autojen akustot ladataan Viinikan varikolla. Kesällä yhdellä latauksella pääsee 300 km. Kuskeja palkattiin noin 100. Kuljettajat ovat tyytyväisiä ajettavuuteen ja matkustajat kulkemisen tasaisuuteen.

Sähköisiin kulkuvälineisiin kuuluvat robottibussit. Hervannassa on kokeilussa toisena ranskalainen Easymilen valmistama automatisoitu bussi, toisena virolainen. Bussi kulkee talvella 14 km/h, maksimissaan 20 km/h. Mukana on turvakuljettaja, mutta tulevaisuudessa kokeiltaneen kulkua ilman kuljettajaa.

### Turku
Sähkölinja-autoja käytetään myös Turun seudun joukkoliikenteessä. Kesällä 2021 sähköbusseja liikennöi Turussa 61 kappaletta ja vuonna 2022 yhteensä 70.

### Oulu
Kesällä 2023 Oulun seudun liikennessä alkoi 15 sähköbussin liikennöinti. Koiviston Auto Oulu toi kesäkuussa linjoille 4/4A ja 20 seitsemän Volvo 7900e -akkusähköbussia. Oubus ja Revon Turistiliikenne toivat molemmat neljä kappaletta kiinalaisvalmisteisia Yutong E12 -akkusähköbusseja. Sähköbussien määrä Oulussa on ennakoitu kasvavan merkittävästi uusien kilpailutusten myötä.

## Sähkölinja-autojen valmistajia
* BYD
* Linkker
* Škoda Transportation
* Solaris
* Steyr Automotive (tulevaisuudessa)
* VDL
* Volvo
* Yutong

## Katso myös
* Johdinauto
* Sähköauto
* Sähköautot Suomessa
* Sähköautojen historia

## Lähteet

## Aiheesta muualla

* CNN Travel: Namsan Electric Bus cruises into international limelight
José Rojas

**José Manuel Rojas Bahamondes** (s. 23. kesäkuuta 1983 Talagante, Chile) on chileläinen jalkapalloilija. Hän edustaa chileläistä Universidad de Chileä ja on pelipaikaltaan puolustaja.

## Ura
Rojas on edustanut koko ammattilaisuransa ajan kasvattajaseuraansa Universidad de Chileä, lukuun ottamatta lainasopimusta Independienteen vuonna 2006.

Rojas teki ensiesiintymisensä Chilen maajoukkueessa 9. toukokuuta 2007 ystävyysottelussa Kuubaa vastaan.

## Aiheesta muualla
* José Rojasin tilastot National Football Teams -sivustolla
Urho Somerkivi

**Urho Artturi Somerkivi** (vuoteen 1935 **Sällström**) (31. lokakuuta 1910 Turku – 27. helmikuuta 1986 Helsinki) oli suomalainen kouluhallintomies, tietokirjailija ja oppikirjojen tekijä.

## Henkilöhistoria
Somerkivi valmistui kansakoulunopettajaksi Sortavalan seminaarista 1933, toimi opettajana Lappeenrannassa 1934–1946 ja Helsingissä 1946–1951, jatkoi opiskelua työn ohessa valmistuen ylioppilaaksi 1940 ja filosofian kandidaatiksi 1946. Somerkivi väitteli filosofian tohtoriksi 1952 kasvatustieteen alaan kuuluvalla tutkimuksella *[[Bell-Lancaster-menetelmä|Bell-Lancasterin]] vuoro-opetusjärjestelmä Suomessa*. 

Akateeminen ura jatkui Helsingin opettajakorkeakoulun kasvatus- ja opetusopin opettajana 1952–1955 ja Helsingin yliopiston kasvatustieteen dosenttina vuodesta 1958 alkaen. 

Kouluhallinnossa ura alkoi 1951 Helsingin suomenkielisten kansakoulujen tarkastajana. Vuonna 1955 Somerkivi siirtyi kouluhallitukseen, missä hän toimi kouluneuvoksena 1955–1969 ja kansanopetusosaston osastopäällikkönä 1962–1969. 

Urho Somerkivi kutsuttiin 1966 kouluhallituksen virkamiehenä Peruskoulun opetussuunnitelmakomitean puheenjohtajaksi. Valtioneuvoston asettaman komitean tehtävänä oli luoda Suomeen muodostettavalle peruskoululle pedagogiset opetustavoitteet. Komitea julkaisi keväällä 1970 ehdotukset *Peruskoulun opetussuunnitelman perusteet* ja *Peruskoulun oppiaineiden opetussuunnitelmat* (POPS I ja II). 

Urho Somerkiven tutkimus- ja julkaisutoiminta ulottui viidelle vuosikymmenelle. Hän julkaisi seitsemän historiallista tietoteosta ja kahdeksan opetusopasta, oli mukana 45 äidinkielen oppikirjalaitoksen toimittamisessa ja lähes 40 erilaisen oppimateriaalikokonaisuuden valmistamisessa. Hänen tieteellisten artikkeliensa määrä kohoaa yli kuudenkymmenen.

Somerkivi oli Suomen kasvatustieteellisen seuran työjäsen vuodesta 1961 ja Suomen kouluhistoriallisen seuran esimies 1953–1973. Hän sai professorin arvonimen 1970. Suomen tietokirjailijat ry myönsi hänelle Warelius-palkinnon 1986 tunnustuksena pitkäaikaisesta työstä tietokirjojen tekijänä.

## Julkaisuja
* *Bell-Lancasterin vuoro-opetusjärjestelmä Suomessa.* Helsinki 1952 (väitösk).
* *Lukutaito ja sen opettaminen ala-asteilla.* Helsinki 1958.
* *Helsingin kansakoulun historia.* Helsingin kaupungin julkaisuja n:o 29. Helsinki 1977.
* *Kouluhallitus ja koulutoimen kehittyminen satavuotiskautena 1869–1969.* Kouluhallitus–Skolstyrelsen 1869–1969. Vantaa 1979.  
* *Seminaarista yhteiskuntaan: Sortavalan seminaarista vuosina 1884–1940 valmistuneet kansakoulunopettajat maamme kulttuuri-, yhteiskunta- ja talouselämän vaikuttajina*, 1989, Jussi Isosaari, Urho Somerkivi
 
## Lähteet
Brady Skjei

**Brady Skjei** (s. 26. maaliskuuta 1994) on yhdysvaltalainen jääkiekkoilija, joka pelaa Nashville Predatorsissa. Hän on New York Rangersin ensimmäisen kierroksen varaus .

## Ura
### Seurajoukkueura
Skjei pelasi kaksi vuotta yliopistokiekkoa Minnesotassa Lakeville North Panthersissa. Ensimmäisellä kaudella hänet valittiin vuoden tulokkaaksi ja toisella kaudella arvokkaimmaksi pelaajaksi. Kahden jälkimmäisen yliopistovuoden aikana Skjei pelasi USA Hockey National Team Development Programissa Michiganissa. Hän pelasi vuoden alle 17-vuotiaiden joukkueessa ja toisen alle 18-vuotiaiden joukkueessa. Jälkimmäisen kauden jälkeen Skjei varattiin New York Rangersiin ensimmäisellä kierroksella . Tulokaskaudellaan Minnesotan yliopistossa Skjei pelasi 36 ottelua, joissa teki yhden maalin ja kaksi syöttöpistettä. Skjei teki tulokassopimuksen New York Rangersin kanssa 1. huhtikuuta 2015. Hän pelasi kauden 2014–2015 loppuun asti AHL:ssä Hartford Wolf Packissa.

Skjei teki ammattilaisuransa ensimmäisen maalin sekä samalla pisteen Calder Cupin pudotuspeleissä Providence Bruinsia vastaan 26. huhtikuuta 2015.

Siirtotakarajalla vuonna 2020 Rangers kauppasi Skjein Carolina Hurricanesiin vaihdossa ensimmäisen kierroksen varausvuoroon vuoden 2020 varaustilaisuudessa.

Heinäkuussa 20024 Skjei teki vapaana agenttina Nashville Predatorsin kanssa seitsemän vuoden mittaisen ja yhteensä 49 miljoonan dollarin arvoisen sopimuksen.

### Maajoukkueura
Skjei edustaa maajoukkuetasolla Yhdysvaltoja. Ensimmäisen kerran hän pelasi maajoukkueessa World U-17 Hockey Challengessa vuonna 2011, jolloin hän teki yhden maalin ja sai kolme syöttöpistettä kuudessa ottelussa. Yhdysvallat sijoittui hopealle turnauksessa. Vuonna 2012 Skjei pelasi muutamissa turnauksissa Yhdysvaltojen alle 18-vuotiaiden maajoukkueen kanssa. Yksi näistä oli alle 18-vuotiaiden maailmanmestaruuskilpailut, joissa Skjei voitti heti ensimmäisissä IIHF:n alaisessa turnauksessaan kultaa. Hän oli myös mukana maajoukkueen arviointileirillä ennen vuoden 2013 alle 20-vuotiaiden maailmanmestaruuskilpailuja, mutta häntä ei kuitenkaan valittu lopulliseen kisajoukkueeseen. Hän pääsi alle 20-vuotiaiden kisoihin kuitenkin heti seuraavana vuonna, kun kisat järjestettiin Ruotsissa.

## Tilastot

## Lähteet
* 
* 
* 

### Viitteet
Lędziny

**Lędziny** on kaupunki Etelä-Puolassa, Sleesian voivodikunnassa, 14 kilometriä Katowicesta länteen. Kaupungin asukasluku oli 16&nbsp;749 vuonna 2015.

## Lähteet

## Aiheesta muualla
Mimi

**Mimi** on naisen etunimi. Se on alun perin Maria-nimen ranskalainen kutsumamuoto.

Suomessa Mimi oli ennen vuotta 1960 annettu nimeksi vain muutamalle henkilölle. Vuosina 1960–2019 syntyneitä Mimi-nimisiä naisia on 241.

Mimi voi olla myös esimerkiksi Mirjasta käytetty lempinimi.

## Tunnettuja Mimi-nimisiä
*Mimi Benzell (1924–1970), yhdysvaltalainen ooppera- ja viihdelaulaja
*Mimi Coertse, oik. *Maria Coertse* (s. 1932), eteläafrikkalainen ooppera- ja konserttilaulaja
*Mimi Fariña (1945–2001), yhdysvaltalainen laulaja ja lauluntekijä
*Mimi Jakobsen (s. 1948), tanskalainen poliitikko ja ministeri
*Mimi Keene (s. 1998), brittiläinen näyttelijä
*Mimi Kuzyk (s. 1952), kanadalainen näyttelijä
*Mimi Leder (s. 1952), yhdysvaltalainen elokuva- ja televisio-ohjaaja
*Mimi Sverdrup Lunden (1894–1955), norjalainen opettaja, kirjailija ja kansalaisaktivisti
*Mimi Pollak (1903–1999), ruotsalainen näyttelijä ja ohjaaja  
*Mimi Rogers (s. 1956), yhdysvaltalainen näyttelijä
* Mimi Saric, oik. *Mislav Saric* (s. 1983), australialainen jalkapalloilija

## Lempinimenä, taiteilijanimenä tai koodinimenä
*Mimi, yhdysvaltalaisen R&B-laulaja Mariah Careyn (s. 1969) lempinimi, jota hän käytti albuminsa *[[The Emancipation of Mimi]]* nimessä.
*Mimi, eteläkorealaisen Oh My Girl -yhtyeen laulajan Kim Mi-hyun (s. 1995) taiteilijanimi.
*Mimi, intialaisnäyttelijä Priyanka Chopran (s. 1982) lempinimi.

## Kuvitteellisia Mimi-nimisiä
*Miriam ”Mimi” Lockhart, hahmo televisiosarjassa *[[Päivien viemää]]*
*Mimi, Mimi ja Kuku -musiikkiteatteriduon toinen osapuoli
*Mimì, päähenkilö Puccinin oopperassa *[[La bohème]]*
*Mimi Tachikawa, hahmo animesarjassa *[[Digimon]]*

## Nimen muita merkityksiä

* 1127 Mimi, päävyöhykkeen asteroidi

## Lähteet

## Aiheesta muualla
Minka

**Minka** on naisen etunimi. Sen on alun perin puolalainen variantti Vilhelmiinasta, joka on ”lujatahtoista kypäränkantajaa” merkitsevän Vilhelmin sisarnimi. Suomessa Minka-nimeä annettiin jonkin verran jo 1900-luvun puolivälissä, ja se on selvästi yleistynyt vuosituhannen vaihteen jälkeen. Syyskuuhun 2025 mennessä se oli annettu noin 1090 henkilölle.  Vuodesta 2020 lähtien Minkan nimipäivä on 11. huhtikuuta.

## Tunnettuja nimenkantajia
* Minka (s. 1970), yhdysvaltalainen eteläkorealaissyntyinen malli, esiintyjä ja näyttelijä 
* Minka Kelly (s. 1980), yhdysvaltalainen näyttelijä
* Minka Kuustonen (s. 1985), suomalainen näyttelijä
* Minka Vekkeli (s. 1992), jalkapalloerotuomari

## Lähteet
Rai Vloet

**Rai Vloet** (s. 8. toukokuuta 1995 Schijndel) on alankomaalainen jalkapalloilija, joka edustaa Eredivisiessä pelaavaa PSV Eindhovenia. Pelipaikaltaan Vloet on hyökkäävä keskikenttäpelaaja.

## Ura
### Seurajoukkueura
Vloet on PSV Eindhovenin kasvatti. Hän on pelannut seuran kakkosjoukkueessa 39 ottelua tehden niissä yhdeksän maalia. Debyyttinsä seuran edustusjoukkueessa Eredivisiessä Vloet teki elokuussa 2014 NAC Bredaa vastaan. Hän pelasi kauden aikana kahdeksassa Eredivisie-ottelussa ja myös yhdessä Eurooppa-liigan ottelussa sekä juhli kauden päätteeksi Alankomaiden mestaruutta. Kaudella 2015–2016 Vloet debytoi PSV:n paidassa Mestarien liigassa.

### Maajoukkueura
Vloet on edustanut Alankomaita monilla eri nuorten maajoukkuetasoilla. Vuonna 2012 hän oli mukana voittamassa EM-kultaa alle 17-vuotiaiden kanssa. Vuodesta 2015 alkaen Vloet on kuulunut Alankomaiden alle 21-vuotiaiden maajoukkueeseen.

## Muuta
Vloetin isä Wiljan Vloet on myös entinen jalkapalloilija. Hän on toiminut myös valmentajana muun muassa Eredivisiessä.

## Saavutukset

***[[PSV Eindhoven]]**
**Eredivisie (2014-2015)

***[[Alankomaiden jalkapallomaajoukkue|Alankomaat]]**
**Alle 17-vuotiaiden Euroopan-mestaruus (2012)

## Lähteet